ชื่อสถานที่: กูบาเฮ้าส์
ชื่อสถานที่ในภาษาอังกฤษ: GooBa House
ประเภท: แหล่งท่องเที่ยวสำหรับกิจกรรมพิเศษ นันทนาการ และความสนใจพิเศษ
ชนิด: สวนสาธารณะ/สวนหย่อม
ที่ตั้ง: 68 สุนทรวิจิตร - เมืองนครพนม นครพนม 48000 ภาคตะวันออกเฉียงเหนือ
รายละเอียด: กูบาเฮ้าส์ GooBa House
“บ้านกูบา” หรือ GooBa House คือ บ้านพักอาศัยของ โองกูบา (นายสุนทร วิจิตรเจริญ) คหบดีผู้รับเหมาก่อสร้างชาวเวียดนาม บุคคลสำคัญอีกท่านหนึ่งของจังหวัดนครพนม ในการก่อสร้างอาคารที่มีรูปแบบสถาปัตยกรรมตะวันตกสไตล์เฟรนช์โคโลเนียลในเขตเทศบาลเมืองนครพนม ได้แก่อาคารศาลากลางหลังเก่า (หอสมุดแห่งชาติเฉลิมพระเกียรติฯ) และพิพิธภัณฑ์จวนผู้ว่าราชการฯ (หลังเก่า) ปัจจุบันบ้านของโองกูบาได้รับการปรับปรุง ซ่อมแซมและตกแต่ง เพื่อเป็นแหล่งท่องเที่ยวอันทรงคุณค่าที่เปี่ยมด้วยเสน่ห์และความสวยงาม ที่พร้อมต้อนรับผู้มาเยือนและนักท่องเที่ยวทั้งชาวไทยและชาวต่างชาติ
นักท่องเที่ยวสามารถเข้าเยี่ยมชม “กูบาเฮ้าส์” โดยไม่มีค่าใช้จ่าย ซึ่งจะมีการเปิดวีดีทัศน์เรื่องราวความเป็นมาและข้อมูลท่องเที่ยวของจังหวัดนครพนมและวีดีทัศน์ “บ้านกูบา อย่าลืมฉัน” ไว้คอยต้อนรับ โดยจะมีเจ้าหน้าที่นำชมบ้าน วันละ 6 รอบ รอบเช้า 3 รอบ เวลา 09.00 น./ 10.00 น. / 11.00 น. รอบบ่าย 3 รอบ เวลา 13.30 น./ 14.30 น./ 15.30 น. หากต้องการเข้าชมเป็นหมู่คณะสามารถแจ้งล่วงหน้าและให้จัดเตรียมขนมใบป่าน อาหารว่างท้องถิ่นและเครื่องดื่ม ชา-กาแฟเวียดนามได้ (ค่าใช้จ่ายตามรายการที่เลือก)
ภายในตัวอาคารได้แบ่งเป็นห้องต่างๆ โดยชั้นล่างแบ่งเป็น ห้องโถงกูบา เพื่อใช้เป็นจุดต้อนรับนักท่องเที่ยวและ ห้องขายของที่ระลึก GooBa Souvenir Shop จำหน่ายของที่ระลึกและสินค้าที่มีเอกลักษณ์และสัญลักษณ์ทางการท่องเที่ยวของจังหวัดนครพนมและสินค้าเด่นประจำถิ่นอีสาน โดยเฉพาะ “ผ้าอีสาน”
ชั้นบนของตัวบ้านมีห้องโถงใหญ่ ที่จัดเป็นสถานที่พักผ่อน ถ่ายรูป นั่งเล่น และให้เช่าเป็นสถานที่รับรองหรือใช้เป็นห้องประชุมวีไอพีขนาด 10 - 30 คน นอกจากนี้ยังสามารถใช้เป็นห้องจัดงานมงคลได้เป็นอย่างดี (Relaxation & Meeting Station) ในส่วนของห้องโองกูบา ได้จัดเป็นห้องนั่งเล่น นั่งประชุมกลุ่มย่อย จิบชาเวียดนาม ชาสมุนไพร (Health & Herb Tea) ส่วนบริเวณระเบียงด้านตะวันออกและตะวันตก จัดว่าเป็นมุมถ่ายภาพที่งดงามด้วยเสน่ห์ของ ตัวบ้านและยังเป็นที่นั่งเล่นพักผ่อนได้เป็นอย่างดี
นอกจากนั้นบริเวณด้านข้างตัวบ้าน ยังมีบ้านหลังเล็ก ซึ่งปัจจุบันได้จัดตกแต่งให้เป็นร้าน GooBa Tea or Coffee เพื่อเป็นที่นั่งชิล จิบชา-กาแฟเวียดนาม กาแฟสด รับประทานขนมใบป่าน และอาหารว่างประจำถิ่นแบบพออิ่ม...มานครพนมแล้วห้ามพลาด...กูบาเฮ้าส์ยินดีต้อนรับและให้ข้อมูลท่องเที่ยวทุกท่านด้วยความยินดียิ่ง
สินค้าบ้านกูบา (6 Products of GooBa House)
1. GooBa Souvenir Shop ร้านของที่ระลึก
2. GooBa Tour Station สถานีทัวร์ (สอบถามข้อมูลท่องเที่ยว และ 7 แพ็คเกจทัวร์นครพนมและสปป.ลาว)
3. GooBa Relaxation Station สถานีพักผ่อน (ไม่มีค่าใช้จ่าย)
4. GooBa Meeting Point สถานีนัดพบ ประชุม สังสรรค์ (ให้เช่าสถานที่)
5. GooBa Shooting Point สถานีถ่ายภาพ (รับถ่ายภาพ Pre-Wedding)
6. GooBa Catering Place สถานีจัดเลี้ยง (รับจัดอาหารเครื่องดื่มและสันทนาการ)
1. GooBa Souvenir Shop (ร้านของที่ระลึก)
• แก้วมัค (Ceramic Mugs) และ เสื้อยืด T-Shirt (คอกลม คอ V) อาทิ สามที่สุด พระธาตุพนม ทิวทัศน์ริมโขง สะพานมิตรภาพ 3 ตุ๊กตา 8 ชนเผ่า 2 เชื้อชาติ หอนาฬิกาเวียดนามอนุสรณ์ หอสุมดแห่งชาติฯ แหล่งท่องเที่ยวอื่นๆ กูบาเฮ้าส์ (GooBa House)
• พวงกุญแจ (Key ring) อาทิ จักรยาน ตุ๊กตา 8 ชนเผ่า 2 เชื้อชาติ และอื่นๆ
• Tag ห้อยกระเป๋า อาทิ จักรยาน ตุ๊กตา 8 ชนเผ่า 2 เชื้อชาติและอื่นๆ
• สินค้า “ผ้าอีสาน” ผ้าแปรรูป อาทิ กระเป๋าต่างๆ ย่าม ถุงผ้า กระโปรง กางเกง ผ้าถุง เสื้อแขนสั้น เสื้อแขนยาว ฯลฯ
• สินค้าคุณภาพจากชุมชน
2. GooBa Tour Station สถานีท่องเที่ยวและทัวร์ จุดเริ่มต้นสอบถามข้อมูลท่องเที่ยว และจุดแวะพัก ชม ชิล ช้อปของนักเดินทาง นักท่องเที่ยวและบุคคลทั่วไป เพื่อต้อนรับนักท่องเที่ยวทั้งชาวไทยและชาวต่างประเทศ โดยมีแพ็คเกจทัวร์บริการนำเที่ยวจังหวัดนครพนม ออกเดินทางทุกวันเสาร์และวันอาทิตย์ ได้แก่ เส้นทางสักการะพระธาตุประจำ วันเกิดในจังหวัดนครพนม เส้นทางท่องเที่ยวชุมชน เส้นทางปั่นจักรยาน เส้นทางท่องเที่ยวเชื่อมโยงแขวงคำม่วน (สปป.ลาว) และประเทศเวียดนาม การบริการให้เช่ารถยนต์ รถตู้ รถจักรยาน รวมถึงการเป็นศูนย์ข้อมูลท่องเที่ยวลุ่มน้ำโขง
3. GooBa Relaxation Station สถานีพักผ่อนและเติมความสุข Health & Herb แหล่งจำหน่ายชาเวียดนาม บ้านนาจอก ขนมใบป่าน อาหารเพื่อสุขภาพ และผลิตภัณฑ์แปรรูปจากสมุนไพร
4. GooBa Meeting Point สถานีนัดพบ ประชุม สังสรรค์ รับจัดเป็นห้องประชุม ขนาด 10 – 40 คน พร้อม Afternoon Tea หรือ Coffee Break ช่วงเวลา 17.00 น. – 22.00 น.
5. GooBa Shooting Point สถานีถ่ายภาพ บ้านกูบายินดีต้อนรับทุกท่าน
รายละเอียดในภาษาอังกฤษ: -
จุดเด่น: -
เวลาเปิดให้บริการ: เวลา 08.30-16.30 น.
ช่วงเวลาการเปิดให้บริการของปี: -
ติดต่อ: 098 591 6551
สถานที่ใกล้เคียง: ตำบลหนองแสง อำเภอเมือง จังหวัดนครพนม